b'\n_START_ARTICLE_\nPrimorski slovenski biografski leksikon\n_START_PARAGRAPH_\nPrimorski slovenski biografski leksikon je izdajala Gori\xc5\xa1ka Mohorjeva dru\xc5\xbeba med letoma 1974 in 1994.\n_START_SECTION_\nPrimorski slovenski biografski leksikon in Gori\xc5\xa1ka Mohorjeva\n_START_PARAGRAPH_\nGori\xc5\xa1ka Mohorjeva je izdala biografski leksikon, ki popisuje osebnosti, zaslu\xc5\xbene za napredek duhovne kulture na Primorskem. Glede na Slovenski biografski leksikon so ga poimenovali bolj specifi\xc4\x8dno. Kritike so padale na ra\xc4\x8dun nepotrebnosti tega leksikona, \xc4\x8de\xc5\xa1 da bi ga morala potemtakem imeti vsaka slovenska pokrajina. Toda Tr\xc5\xbea\xc5\xa1ka, Gori\xc5\xa1ka, Bene\xc4\x8dija in Istra so v tem pogledu vendarle nekaj posebnega, saj so od narodnega prebujanja 1848 imele svojo politiko, stranke in \xc4\x8dasopise, od konca 1. svetovne vojne pa so bile pod italijansko oblastjo. S tem se je mo\xc5\xbenost kulturnega in politi\xc4\x8dnega delovanja zmanj\xc5\xa1ala. Primorci so morali\xc2\xa0\xc2\xbbnarodno pre\xc5\xbeiveti\xc2\xab._NEWLINE_Uredniki so zbirali drobce in gradivo za obse\xc5\xbeen mozaik primorskega kulturnega, gospodarskega in politi\xc4\x8dnega \xc5\xbeivljenja. V leksikon so tako uvr\xc5\xa1\xc4\x8deni ljudje, ki so \xc5\xbeiveli in delovali na obmo\xc4\x8dju Istre, Bene\xc4\x8dije, Tr\xc5\xbea\xc5\xa1ke, Primorske, Gori\xc5\xa1ke, dela Notranjske, Kanalske doline in Rezije ter tudi v Italiji rojeni in delujo\xc4\x8di Slovenci. Opisanih je tudi nekaj Italijanov iz teh krajev \xe2\x80\x93 bodisi so Sloveniji koristili ali \xc5\xa1kodili. Pomen predstavljenih oseb je razviden iz vsebine \xc4\x8dlankov in ne iz njihove dol\xc5\xbeine.\n_START_SECTION_\nZa\xc4\x8detki nastajanja\n_START_PARAGRAPH_\nLeta 1949 je Stanko Stani\xc4\x8d, predsednik Gori\xc5\xa1ke Mohorjeve, predlagal pripravo knjige Obrazi na\xc5\xa1ih mo\xc5\xbe, ki naj bi vsebovala kraj\xc5\xa1e \xc5\xbeivljenjepise tudi manj znanih kulturnih delavcev na Primorskem. Dela se zaradi prezaposlenosti ni nikoli lotil. Ko je drugi\xc4\x8d predlagal izdajo podobne knjige, je ni uresni\xc4\x8dil zaradi smrti (1955). Na seji 1965 je Anton Kacin opozoril na potrebo, da se kon\xc4\x8dno le izda Galerija primorskih likov, to je kratkih \xc5\xbeivljenjepisov zaslu\xc5\xbenih primorskih osebnosti, vsaj od leta 1900 dalje. Leta 1971 je novogori\xc5\xa1ki bibliotekar in publicist Marijan Brecelj predstavil odboru Gori\xc5\xa1ke Mohorjeve dru\xc5\xbebe na\xc4\x8drt za Primorski slovenski biografski leksikon in zanj \xc5\xbee sestavil geslovnik. Delo naj bi bilo podobno Slovenskemu biografskemu leksikonu, popisalo pa naj bi osebnosti, ki so bile pomembne za\xc2\xa0\xc2\xbbprimorskega \xc4\x8dloveka\xc2\xab\xc2\xa0ter tiste, ki zaradi nepomembnosti na splo\xc5\xa1ni slovenski ravni niso pri\xc5\xa1le v Slovenski biografski leksikon, so pa zaslu\xc5\xbene za Primorsko. Odbor je predlog sprejel leta 1972 in sklenil, naj delo izhaja v snopi\xc4\x8dih vsako leto, skupaj z vsakoletnimi mohorjevkami. Knji\xc5\xbeni na\xc4\x8drt so poleg Breclja sestavljali \xc5\xa1e Klinec (tajnik Gori\xc5\xa1ke Mohorjeve) na Gori\xc5\xa1kem in Kacin na Tr\xc5\xbea\xc5\xa1kem \xe2\x80\x93 pridru\xc5\xbeil se jim je \xc5\xa1e Jevnikar. Organizacijske naloge je opravljala Marija \xc4\x8ce\xc5\xa1\xc4\x8dutova. Od urednika Slovenskega biografskega leksikona, Alojza Gspana, so pridobili dovoljenje za prenos gradiva iz \xc5\xbee obstoje\xc4\x8dega leksikona._NEWLINE_V letu, ko je minevala petdesetletnica od izida prvih knjig Gori\xc5\xa1ke Mohorjeve (1924), je 1974 iz\xc5\xa1el prvi snopi\xc4\x8d Primorskega slovenskega biografskega leksikona v nakladi 2400 izvodov. 19 sodelavcem 1. snopi\xc4\x8da se je pridru\xc5\xbeilo 10 novih. V 5. snopi\xc4\x8du je \xc5\xa1tevilo sodelavcev naraslo na 49, v \xc4\x8dasu nastajanja pa je svoje sodelavce tudi izgubljal. 20 snopi\xc4\x8dev v \xc5\xa1tirih knjigah je tako izhajalo vse do leta 1994.\n_START_SECTION_\nZgradba leksikona\n_START_PARAGRAPH_\nLeksikon je faktografski, zasnovan je\xc2\xa0\xc2\xbbdemokrati\xc4\x8dno neodvisno\xc2\xab. Za glavno na\xc4\x8delo pri izdelavi so imeli\xc2\xa0\xc2\xbbodprto \xc5\xa1irino\xc2\xab, kar pomeni, da so vsakega, ki je kakorkoli pripomogel k napredku duhovne kulture in je pustil sled za seboj, uvrstili v leksikon ne glede na njegovo politi\xc4\x8dno oziroma versko pripadnost; s tega stali\xc5\xa1\xc4\x8da jih tudi niso ocenjevali. Vzdr\xc5\xbeali so se odobravanja ali obsojanja osebnosti ter njihovih del. V sklepni besedi ob 20. snopi\xc4\x8du so zapisali, da\xc2\xa0\xc2\xbbsku\xc5\xa1a biti karseda popoln in ves \xc4\x8das ga vodita resnica in zgodovinska dejstva\xc2\xab. Vsa gesla so obdelana po istem vzorcu: \xc5\xbeivljenje, delo in na koncu literatura, ki govori o obravnavani osebnosti. Vidnej\xc5\xa1e, \xc5\xbee umrle osebnosti, imajo v leksikonu tudi svojo sliko, slikarji pa reprodukcijo kakega njihovega dela.\n_START_SECTION_\nUredni\xc5\xa1ki odbor\n_START_PARAGRAPH_\nAlbert Rejec, Aldo Rupel, Alojz Tur, Alojz Vetrih, Amalia Petronio, Anastazij Bajuk, Andrej Bratu\xc5\xbe, Andrej Franko, Andrej Kobal, Andrej Malni\xc4\x8d, Andrej \xc5\xa0avli, Angel Kosma\xc4\x8d, Anka Benedeti\xc4\x8d, Anton Prijatelj, Bernarda Perc, Bla\xc5\xbe Resman, Bogdan Kolar, Bojan Gode\xc5\xa1a, Boleslav Simoniti, Boris Mlakar, Boris Sancin, Borut Ur\xc5\xa1i\xc4\x8d, Bo\xc5\xbeo Jakovljevi\xc4\x87, Bo\xc5\xbeo Zuanella, Branko Lu\xc5\xa1ina, Branko Maru\xc5\xa1i\xc4\x8d, Bruno Hartman, Budal Lu\xc4\x8dana, Ciril Kren, Ciril Sor\xc4\x8d, Damijan Gu\xc5\xa1tin, Damjana Ivan\xc4\x8di\xc4\x8d, Dana Praprotnik Mo\xc5\xbeina, Darinka Ko\xc5\xa1uta, Diomira Fabjan Bajc, Drago Bajc, Drago Klemen\xc4\x8di\xc4\x8d, Drago Sedmak, Drago Svolj\xc5\xa1ak, Edvilijo Gardina, Emil Devetak, Emilijan Cevc, Erik A. Kova\xc4\x8di\xc4\x8d, Ervin Dolenc, Eva Holz, Ferdo \xc5\xa0erbelj, Filip Sedmak, Franc \xc4\x8cotar, Franc Kodri\xc4\x8d, Franc Kralj, France Adami\xc4\x8d, Fulvio Salimbeni, Gorazd Maru\xc5\xa1i\xc4\x8d, Hubert Mo\xc4\x8dnik, Igor Tuta, Irena Mislej, Ivan Arta\xc4\x8d, Ivan Sirk, Ivan Vogri\xc4\x87, Ivana Bizjak, Ivana Leskovec, Ivo Jevnikar, Jakob Kandut, Janez Dolenc, Janez \xc5\xa0umrada, John A. Arne\xc5\xbe, Jo\xc5\xbee Cotar, Jo\xc5\xbee Koren, Jo\xc5\xbee Kun\xc4\x8di\xc4\x8d, Jo\xc5\xbee Marku\xc5\xbea, Jo\xc5\xbee Pre\xc5\xa1eren, Jo\xc5\xbeko Kragelj, Jo\xc5\xbeko Vetrih, Jurij Fikfak, Karla Kofol, Karlo Mu\xc4\x8di\xc4\x8d, Kazimir Humar, Kazimira Bla\xc5\xbei\xc4\x8d, Klara Gorjan, Lejla Rehar Sancin, Lida Debelli Turk, Lilijana Trampu\xc5\xbe, Ljubomir Andrej Lisac, Lojzka Bratu\xc5\xbe, Luciano Chibudini, Lucijan Drole, Lu\xc4\x8dana Budal, Maja Lapornik Pelikan, Maks \xc5\xa0ah, Marija \xc4\x8ce\xc5\xa1\xc4\x8dut, Marija Raunik, Marija Vogelnikova, Marijan Ozvald, Mariza Perat, Marjan Bajc, Marjan Kravos, Marjeta Kranner, Marko Kravos, Marko Tav\xc4\x8dar, Marko Vuk, Martin Brecelj, Martin Jevnikar, Milica Kacin Wohinz, Milko Mati\xc4\x8detov, Milko Rener, Minka Pahor, Mirko Humar, Mirko Rijavec, Miro Lojk, Mojca Ur\xc5\xa1i\xc4\x8d, Nadja Pahor Verri, Nelida Sili\xc4\x8d Nemec, Nevin Birsa, Oskar Sim\xc4\x8di\xc4\x8d, Pavel Budin, Pavle Merku, Petar Str\xc4\x8di\xc4\x87, Peter Kre\xc4\x8di\xc4\x8d, Peter Stres, Peter \xc5\xa0orli, Robert Petaros, Roman Savnik, Rudolf Klinec, Samo Bevk, Sandi Sitar, Sergej Pahor, Slavica Plahuta, Slavko Tuta, Snje\xc5\xbeana Hozjan, Teofil Sim\xc4\x8di\xc4\x8d, Toma\xc5\xbe Pav\xc5\xa1i\xc4\x8d, Tone Po\xc5\xbear, Tone Rutar, Tosja Kozina, Valerija Glavi\xc4\x8d, Verena Kor\xc5\xa1i\xc4\x8d, Vojko \xc4\x8celigoj, Xenia Majovski, Zoltan Jan, Zorko Harej.'